Case ID: 1200250
Sentence 0: İŞİN HALLARİ: Bakı şəhəri Xətai rayon Məhkəməsinin xx xxxxxxxx 2017-ci il tarixli hökmü ilə Təqsirləndirilən şəxs təqsirli bilinib məhkum edilmişdir ona görə ki, o, yaşayış sahəsinə qanunsuz daxil olmaqla, özgənin əmlakını gizli olaraq talayıb zərər çəkmiş şəxsə maddi ziyan vuraraq, oğurluq etmişdir.Belə ki, Təqsirləndirilən şəxs Azərbaycan Respublikası Ədliyyə Nazirliyinin Penitensiar Xidmətinin 14 saylı X1 Müəssəsində cəza çəkdiyi müddət ərzində özgənin əmlakını gizli olaraq talamaq məqsədi ilə xx xxxx 2017-ci il tarixdə gecə saat 05:00 radələrində Zərərçəkmiş şəxs yaşadığı Bakı şəhəri, Xətai rayonu, R.Quliyev küçəsi 1041 saylı ikimərtəbəli evin birinci mərtəbəsinə pəncərədən qanunsuz daxil olaraq dəhlizdə yerləşən şkafda (dolabda) saxlanılan hər birinin dəyəri 25 (iyirmi beş) manat olan iki ədəd «Poppi» markalı əl çantalarını, hər birinin dəyəri 20 (iyirmi) manat olan beş ədəd üzərində marka yazıları olmayan əl çantalarını, həmin çantalardan birinin içərisində olan 800 (səkkiz yüz) manat məbləğində nəğd pulu, dəyəri 150 (yüz əlli) manat olan bir ədəd «HP» markalı nootbuku və dəyəri 40 (qırx) manat olan bir ədəd «Hard disk»i gizli yolla talayaraq, zərər çəkmiş şəxsə ümumilikdə 1.140 (min yüz qırx) manat məbləğində maddi ziyan vurmaqla oğurluq etmişdir.